Diari Oficial de la Generalitat Valenciana


Sumari del DOGV 9508, del 10-01-2023 (2022/12944)

RESOLUCIÓ de 21 de desembre de 2022, de la Secretaria Autonòmica de Justícia i Administració Pública, d'aprovació del Programa de teletreball de l'Autoritat de Transport Metropolità de València, número 13/2022.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9508

Data del DOGV
:   10-01-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/12271


Data del document
:   21-12-2022

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública
    * Autoritat de Transport Metropolità de València

RESOLUCIÓ de 21 de desembre de 2022, de la Secretaria Autonòmica de Justícia i Administració Pública, d'aprovació del Programa de teletreball de l'Autoritat de Transport Metropolità de València, número 13/2022. [2022/12426]  
Vista la proposta de Programa de teletreball de l'Autoritat de Transport Metropolità de València número 13/2022, es formula aquesta resolució de conformitat amb els antecedents de fet i fonaments de dret següents:  
  
Antecedents de fet  
I. Amb data 28 de juny de 2022 es va registrar d'entrada en la Direcció General de Funció Pública una sol·licitud del Servei de Suport Tècnic i Coordinació Administrativa de l'Autoritat de Transport Metropolità de València (d'ara en avant ATMV), per a iniciar el procediment d'aprovació del Programa de teletreball de l'ATMV, a l'empara de l'article 13 del Decret 49/2021, d'1 d'abril, del Consell, de regulació del teletreball com a modalitat de prestació de serveis del personal empleat públic de l'Administració de la Generalitat (d'ara en avant, Decret 49/2021).  
II. Després d'haver analitzat la proposta i la documentació presentada i d'haver comprovat si conté tots els elements i requisits previstos en el Decret 49/2021, en data 5 de juliol, la Direcció General de Funció Pública va requerir l'òrgan proponent perquè esmenara la falta o hi adjuntara la documentació preceptiva, en el sentit indicat en l'escrit d'esmena d'aqueixa mateixa data.  
III. Analitzada la documentació esmenada i comprovat que compleix tots els elements i requisits previstos en el Decret 49/2021, en data 14 de desembre de 2022, la Direcció General de Funció Pública va elevar una proposta de resolució d'aprovació del Programa de teletreball de l'Autoritat de Transport Metropolità de València.  
  
  
Fonaments de dret  
I. El Decret 49/2021, d'1 d'abril, del Consell, de regulació del teletreball com a modalitat de prestació de serveis del personal empleat públic de l'Administració de la Generalitat (d'ara en avant, Decret 49/2021), que regula la modalitat de prestació de serveis en règim de teletreball amb caràcter general i l'àmbit d'aplicació del qual es refereix al personal funcionari i laboral de l'Administració de la Generalitat.  
  
II. L'article 13.1 del Decret 49/2021, que regula el procediment per a l'aprovació dels programes de teletreball, i que estableix que, quan afecte llocs de treball amb adscripció orgànica i funcional en una mateixa conselleria o organisme, s'iniciarà a proposta de la corresponent sotssecretaria o òrgan competent en matèria de personal, dirigida a la direcció general competent en matèria de funció pública.  
  
III. Els apartats dos i tres de l'article 13 del Decret 49/2021, que estableixen la forma de presentació de la proposta, el seu contingut i la documentació de què s'ha d'acompanyar.  
IV. L'article 13.4 del Decret 49/2021, que atribueix a la direcció general amb competències en matèria de funció pública la competència per a analitzar, requerir per a fer-ne una possible esmena i proposar la resolució que siga procedent, de les propostes de programes de teletreball que tramiten les sotssecretaries o òrgans competents en matèria de personal de les conselleries o organismes.  
V. L'article 13.5 del Decret 49/2021, que estableix que, després d'haver transcorregut el termini per a l'esmena, si és el cas, la direcció general competent en matèria de funció pública elevarà una proposta de resolució en el sentit que siga procedent a la secretaria autonòmica amb competències en matèria de funció pública.  
En virtut del que s'ha dit més amunt, de conformitat amb els preceptes esmentats i altres d'aplicació general, i conforme a la proposta de resolució elevada per la Direcció General de Funció Pública, resolc:  
I. Aprovar el Programa de teletreball de l'Autoritat de Transport Metropolità de València, amb el número 13/2022, que s'adjunta com a annex I i II a aquesta resolució. El document complet del programa pot consultar-se en la següent pàgina web: https://atmv.gva.es/va/inici., versió valencià i https://atmv.gva.es/es/inici.,versió castellà.  
  
II. De conformitat amb el que preveu l'article 5 del Decret 49/2021, la duració serà la determinada en el Programa de teletreball, que, en tot cas, serà d'un màxim d'un any prorrogable per períodes iguals, i caldrà entendre'l prorrogat pel mateix període si, una vegada arribat el venciment, l'òrgan proponent no manifesta el contrari.  
III. Les persones que ocupen algun dels llocs de treball identificats en l'annex II i que complisquen els requisits establits en l'article 4 del Decret 49/2021 podran participar voluntàriament en el programa i presentar les seues sol·licituds conforme al model previst en la següent adreça web: https://www.gva.es/va/inicio/procedimientos., versió valencià, i https://www.gva.es/es/inicio/procedimientos., versió castellà, en el termini de deu dies hàbils comptats des de l'endemà de la publicació d'aquesta resolució en el Diari Oficial de la Generalitat Valenciana. Les sol·licituds es dirigiran telemàticament a la Direcció Gerent de l'ATMV, la qual dictarà una resolució en el termini màxim de tres mesos des de la publicació del programa, en la qual constarà l'inici i l'acabament del Programa de teletreball, la distribució dels dies de treball presencial i de teletreball, el personal participant i les activitats que haurà de desenvolupar de conformitat amb les fitxes d'identificació dels compromisos d'execució.  
El personal que resulte seleccionat per a participar en el Programa de teletreball realitzarà obligatòriament un curs de formació específic en els termes previstos en l'article 10 del Decret 49/2021. Així mateix, realitzarà una declaració responsable relativa a seguretat i salut emplenant el qüestionari previst en l'article 9 del decret esmentat.  
  
Contra aquesta resolució, que posa fi a la via administrativa, les persones interessades podran interposar un recurs contenciós administratiu davant del jutjat contenciós administratiu corresponent, en el termini de dos mesos comptats des de l'endemà de la seua publicació. Així mateix, amb caràcter potestatiu, podran interposar un recurs de reposició, en el termini d'un mes des de l'endemà de la publicació, davant del mateix òrgan que ha dictat la resolució.  
  
València, 21 de desembre de 2022.- La secretària autonòmica de Justícia i Administració Pública: Isabel Gemma Fajardo García.  
  
  
ANNEX I  
Programa de teletreball de l'Autoritat   
de Transport Metropolità de València, número 13/2022.  
  
A) Causes i objectius de la proposta, que en tot cas haurà de contribuir a una millor organització del treball, que fonamenta la seua implantació.  
L'ús de les noves tecnologies de la informació i el desenvolupament de l'administració digital permet en l'actualitat que determinats llocs de treball de l'ATMV es puguen desenvolupar fora de les dependències de l'Administració de la Generalitat (entre altres, l'estudi i anàlisi d'informes; elaboració d'informes i assessorament tècnic; redacció, correcció i tractament de documents; gestió de sistemes d'informació i comunicacions; tramitació d'expedients mitjançant aplicacions informàtiques, ofimàtiques o xarxes corporatives), tal com ha previst la normativa europea, estatal i autonòmica.  
A més d'aportar modernitat a l'Administració Pública, el teletreball suposa importants beneficis a escala organitzativa, del seu personal i de sostenibilitat ambiental. En concret, a escala organitzativa possibilita la reorganització de processos de treball redefinint els objectius (a través de les tasques o activitats a desenvolupar que s'esmentaran en els annexos II), avançar en l'orientació del teletreball als resultats (mitjançant els criteris per a l'avaluació de l'execució de les tasques o activitats que s'esmenten en l'annex II) i una millor gestió del temps. En relació amb el seu personal, contribueix a millorar el seu benestar i la prevenció de la seua salut reduint la seua exposició a agents infecciosos i facilitant el desenvolupament professional amb la conciliació familiar i personal, la igualtat entre dones i homes, la corresponsabilitat, la distribució flexible del temps i la reducció de temps en desplaçaments. Així mateix, quan s'exercisca la modalitat de prestació de serveis de teletreball haurà de garantir-se el dret a la intimitat i a la desconnexió digital del seu personal. Finalment, i en relació amb la sostenibilitat ambiental, a llarg termini, pot suposar una disminució de la contaminació, en disminuir-se els desplaçaments i un estalvi energètic, en disminuir les despeses d'electricitat, internet, calefacció/aire condicionat del personal que participe en la modalitat de teletreball.  
  
La modalitat del teletreball és voluntària i reversible de conformitat amb el que es disposa en el Decret 49/2021.  
L'eficàcia del teletreball ja ha sigut demostrada durant la situació de crisi de la Covid-19, en la qual no es va observar una disminució de la qualitat de la prestació del servei públic ni tampoc de la seua continuïtat.  
  
B) Duració del programa  
La duració del Programa de teletreball serà d'un any, si arribat el venciment d'aquest l'òrgan competent en matèria de personal no manifesta el contrari s'entendrà prorrogat pel mateix període.  
C) Informe favorable de l'òrgan superior o directiu del qual depenguen els llocs de treball  
S'hi adjunta informe.  
D) Nombre màxim de llocs que poden participar en el Programa de teletreball  
Els llocs de treball de l'ATMV que participaran en el Programa de teletreball són catorze llocs de naturalesa funcionarial, classificats amb nivell de destinació inferior a 30.  
Actualment, els llocs de treball de l'ATMV classificats amb nivell de destinació 30 no participen en el Programa de teletreball. Aquests llocs són: 31649 subdirector tècnic /subdirectora tècnica i 31293 secretari general / secretària general.  
E) Identificació clara i concreta de la tipologia dels llocs de treball que podrien incorporar-se al Programa de teletreball, indicant la seua adscripció orgànica i funcional o territorial  
Els llocs de treball de l'ATMV susceptibles d'optar a la modalitat de teletreball, ja que no comporten necessàriament la prestació de serveis presencials, són els següents:  
31180 Cap de Servei de Planificació, Mobilitat i Gestió de Xarxes, grup A1, nivell 28 E050, depén de la Subdirecció Tècnica.  
  
31097 Cap de Servei Gestió Econòmica i Financera del Sistema de Transport, grup A1, nivell 28 E050, depén de la Subdirecció Tècnica).  
  
31000 Cap de Servei de Suport Tècnic i Coordinació Administrativa, grup A1, nivell 28 E050, depén de la Secretaria General.  
31332 Cap de Servei de Comunicació i Qualitat, grup A1, nivell 28 E050, depén de la Secretaria General.  
31429 Cap de Secretaria de la Direcció Gerència grup C1/C2, nivell 16 E032, depén de la Direcció Gerència.  
37184 Cap d'Unitat de Coordinació de Suport Tècnic i Assumptes Generals, grup A1, nivell 26 E049, depén del cap de Servei de Comunicació i Qualitat.  
37416 Cap d'Equip de Coordinació de Gestió Econòmica Administrativa, grup C1, nivell 18 E035, depén del cap de Servei de Suport Tècnic i Coordinació Administrativa.  
37969 Cap d'Equip de Coordinació d'Assumptes Generals, grup C1, nivell 18 E035, depén del cap de Servei de Comunicació i Qualitat.  
  
37735 Cap d'Equip de Coordinació de Planificació, Mobilitat i Gestió de Xarxes, grup C1, nivell 18 E035, depén del cap de Servei de Planificació, Mobilitat i Gestió de Xarxes.  
37445 Cap d'Equip de Coordinació de Gestió Financera del Transport, grup C1, nivell 18 E035, depén del cap de Servei Gestió Econòmica i Financera del Sistema de Transport.  
  
Llocs de treball creats pendents de provisió:  
37062 Cap d'Unitat de Coordinació de Gestió Econòmica Administrativa, grup A1, nivell 26 E049, depén del cap de Servei de Suport Tècnic i Coordinació Administrativa.  
37254 Cap d'Unitat de Coordinació de Planificació, Mobilitat i Gestió de Xarxes, grup A1, nivell 26 E049, depén del cap de Servei de Planificació, Mobilitat i Gestió de Xarxes.  
37845 Cap d'Unitat de Coordinació de Gestió Econòmica i Financera del Sistema de Transport, grup A1, nivell 26 E049, depén del cap de Servei de Gestió Econòmica i Financera del Sistema de Transport.  
  
37027 Cap de Secció de Gestió Econòmica i Financera del Sistema de Transport, grup A1, nivell 24 E046, depén del cap de Servei de Gestió Econòmica i Financera del Sistema de Transport.  
  
F) Distribució de la jornada setmanal del personal participant  
Les persones que exercisquen els llocs de treball susceptibles de teletreball poden desenvolupar les seues funcions en règim de teletreball durant un màxim de 2 dies per setmana natural de cinc dies laborals. Seran els caps de Servei, els titulars de la Subdirecció General, Secretaria General i, en última instància, Direcció Gerència, segons corresponga per dependència jeràrquica o per raons d'organització, els qui determinen el nombre concret de dies i la seua distribució  
L'organització del personal s'haurà d'efectuar, excepció feta de les absències justificades, de manera que, d'una part, sempre n'hi haja un percentatge, que es determinarà en el corresponent Programa de teletreball i que no podrà ser inferior al 20% del total del personal adscrit a la corresponent unitat administrativa, de prestació de serveis de manera presencial i, d'una altra, que almenys un dia a la setmana tota la plantilla d'aquesta coincidisca en les dependències en règim de treball presencial.  
Els torns de treball, amb caràcter general, seran fixos, i serà el dimecres el dia en què és obligatòria la presencialitat en el lloc de treball de tot el personal de l'ATMV, sense perjudici que per necessitats del servei es puguen disposar torns rotatoris o substituir el dia de permanència presencial de tot el personal en l'ATMV.  
La jornada diària no es podrà fraccionar en cap cas, en les dues modalitats de prestació de servei, presencial i teletreball.  
La prestació dels serveis mitjançant la modalitat de teletreball no alterarà l'obligació del compliment de la jornada general establida en la normativa vigent sense perjudici de les adaptacions que es deriven de la mateixa naturalesa de la modalitat de teletreball d'acord amb el que es preveu en aquest decret i en el Programa de teletreball. S'hauran de respectar el dret al descans diari i setmanal, la distribució horària prevista en la normativa sobre condicions de treball, així com les reduccions o flexibilitzacions de la jornada, aplicant-se, les ja concedides, de manera proporcional entre la jornada presencial i la de teletreball.  
  
Per necessitats del servei, que hauran de ser degudament justificades, podrà ser requerida, amb una antelació mínima de vint-i-quatre hores, la presència puntual en el centre de treball del personal que preste serveis en la modalitat de teletreball, sense que això supose la finalització del règim de prestació de serveis en aquesta modalitat ni la seua suspensió temporal.  
Per raons d'acumulació de tasques o processos de gestió específics superiors a un dia es podrà suspendre el teletreball, per a la totalitat dels llocs o una part d'aquests, pel període de temps estrictament necessari. La resolució de suspensió es dictarà de conformitat amb el que es disposa en l'article 17 del Decret 49/2021, d'1 d'abril.  
  
G) Barem aplicable per a la selecció del personal  
L'establit en l'annex V del Decret 49/2021, d'1 d'abril.  
H) Mitjans tecnològics necessaris per a l'acompliment de les funcions de forma no presencial mitjançant teletreball  
De conformitat amb el que es disposa en l'article 8 del Decret 49/2021, d'1 d'abril, l'Administració proporcionarà i mantindrà els mitjans tecnològics necessaris per a la seua activitat a qui teletreballe.  
  
L'ATMV considera com a mitjans mínims tecnològics els següents:  
· Ordinador personal o dispositiu anàleg amb les característiques adequades quant a programari i maquinari que definisca la direcció general competent en matèria de tecnologies de la informació i comunicacions.  
· Accés a internet.  
· Un sistema de connexió informàtica suficient i segur.  
· Telèfon fix o mòbil amb cobertura en el lloc des del qual es treballe, al qual desviar la línia fixa assignada en el lloc de treball presencial.  
  
No obstant això, es tindrà en compte a cada moment el que dispose la direcció general competent en matèria de tecnologies de la informació i les comunicacions, la qual ha informat favorablement sobre aquest Programa de teletreball amb data 10.01.2022, recordant la necessitat del compliment de les condicions relatives a les necessitats TIC del personal de la Generalitat en modalitat de teletreball, que són les següents:  
  
«Necessitats TIC del personal de la Generalitat en modalitat teletreball.  
Tot el personal susceptible de formar part d'un Programa de teletreball haurà de disposar dels següents mitjans tecnològics:  
1. Un ordinador portàtil corporatiu de la Generalitat configurat com a Lloc de Treball Normalitzat (d'ara en avant PTN), dotat de les mesures de seguretat corporatives i amb les aplicacions necessàries instal·lades. No es podran utilitzar ordinadors domèstics.  
Sempre que siga possible, per teletreballar en períodes o dies diferents, s'ha de procurar que cada PTN portàtil siga compartit per dues persones, la qual cosa comportaria una gran economia d'escala i eficiència en la gestió de recursos públics. La gestió d'aqueixes comparticions la realitzaran els serveis implicats, secundats per la DGTIC.  
2. Un certificat digital d'empleat públic o personal (En cas de poder compartir l'ordinador portàtil, com s'esmenta en el punt 1, per mesures de seguretat, el certificat digital ha de ser en suport físic, ja siga en targeta o mitjançant dispositiu USB).  
3. Una connexió segura de Xarxa Privada Virtual (VPN en les seues sigles en anglés).  
4. Si fora necessari per al teletreball, una aplicació informàtica que li permeta atendre la seua extensió de telèfon corporativa des del PTN.  
  
5. Si disposa de les eines «Qtdipyd@ctt» (ofimàtica, correu electrònic, treball col·laboratiu, etc., del paquet M365 de Microsoft), ha de tindre actiu el doble factor d'autenticació (MFA) i haurà d'utilitzar el seu dispositiu mòbil com a mitjà de confirmació de la identitat en l'autenticació d'accés a les eines. Si no és possible utilitzar el propi dispositiu mòbil, es dotarà d'un mitjà alternatiu.  
  
D'altra banda, aquest personal ha de disposar prèviament de connexió pròpia a internet en el lloc des d'on haja de teletreballar.».  
I) Informe favorable de la direcció general competent en matèria de tecnologies de la informació i les comunicacions.  
S'hi adjunta informe.  
J) Termini proposat per a la presentació de sol·licituds de participació  
Deu dies des de la publicació del Programa de teletreball en el DOGV.  
En la pàgina web de l'ATMV https://atmv.gva.es/es.,es posarà a la disposició del personal la documentació relativa a cada Programa de teletreball.  
No obstant això, si el personal sol·licitant no disposa dels mitjans tecnològics indicats en l'apartat H només podrà incorporar-se al Programa de teletreball quan els tinga.  
K) Informe d'impacte de gènere  
S'hi adjunta l'informe.  
  
Director gerent de l'ATMV